તને ખબર છે… હું તો તારા પર નિમાયેલી જાસૂસ છું! તારા એક-એક દુઃખ-સુખની, તારા આંસુની, તારા સ્મિતની; તારા મુક્ત હાસ્યની, તારા ઉદ્વેગની; તારા જીવ બાળવાની, તારી ચિંતાઓની; તારા ઝીણામાં ઝીણા હલનચલનની; તારી કાચની બંગડીઓના રણકારની, તારા ઝાંઝરના ઝનકારની; તારા સેંથાના સિંદૂરના ટહુકારની, તારા લલાટે શોભતા લાલ ચાંદલાના તેજની; અને… તારી કેડે લટકતા મોંઘા-રૂપાના, ચાવીના એ જુઠ્ઠા ઝૂડાની ઘૂઘરીઓના બોદા, દબાયેલા અવાજની… બધ્ધાંની મૂક સાક્ષી હું!